Даследчыкі выкарысталі скуркі тонкадзюбых кулёнаў з розных музейных калекцый па ўсяму Свету. З-за таго, што першыя маладыя пёры вырастаюць у месцах гнездавання, хімічны ізатопны склад можа даволі дакладна “паказаць” гэтыя месцы геаграфічна. Было вырашана выкарыстоўваць для гэтага працэнтны склад ізатопаў вадароду. Адначасова праводзіліся палявыя экспедыцыі, якія ачольваў Джэф Хілтан (Geoff Hilton), правяралі пер’е розных відаў кулікоў па ўсёй Расіі і Казахстане. Было сабрана шмат матэрыялу, і ўвесь ён прывязваўся да канкрэтных геаграфічных каардынат.